Diari Oficial de la Generalitat Valenciana


Sumari del DOGV 8986, del 30-12-2020 (2020/11830)

RESOLUCIÓ de 28 de desembre de 2020, de la Vicepresidència i Conselleria d'Igualtat i Polítiques Inclusives, per la qual es prorroguen els acords d'acció concertada en matèria de serveis socials en el sector d'atenció a persones majors dependents per al període 2021.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8986

Data del DOGV
:   30-12-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/11927


Data del document
:   28-12-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Correcció d'errades

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 28 de desembre de 2020, de la Vicepresidència i Conselleria d'Igualtat i Polítiques Inclusives, per la qual es prorroguen els acords d'acció concertada en matèria de serveis socials en el sector d'atenció a persones majors dependents per al període 2021. [2020/11986]  
Antecedents de fet  
I. Mitjançant la Resolució de 27 de març de 2019, de la Vicepresidència i Conselleria d'Igualtat i Polítiques Inclusives (DOGV 8519, 01.04.2019), es van convocar els acords d'acció concertada en matèria de serveis socials en el sector d'atenció a persones majors dependents per a 2019-2020, que en l'apartat tercer estableix que «per resolució de la persona titular de la conselleria competent en matèria de serveis socials es podrà procedir, per raó d'interés públic i amb anterioritat a la data de finalització, a l'ampliació del període de vigència de l'acord d'acció concertada mitjançant pròrroga anual, de mutu acord, dels centres concertats per un màxim de dos anys».  
II. Mitjançant la Resolució de 28 de juny de 2019, de la Vicepresidència i Conselleria d'Igualtat Polítiques Inclusives (DOGV núm. 8586 de 08.07.2019), i en la Correcció d'errades de la dita resolució de la Vicepresidència i Conselleria d'Igualtat i Polítiques Inclusives (DOGV núm. 8605 de 02.08.2019), es va resoldre el procediment de selecció de sol·licituds d'entitats d'iniciativa social per a acollir-se al règim d'acord d'acció concertada en matèria de serveis socials en el sector d'atenció a persones majors dependents, que aprova el concert de places i centres d'atenció social a persones majors dependents, que consten en l'annex I de la dita resolució, així com l'import total corresponent per a 2019-2020.  
En l'esmentada resolució, en el punt resolutiu únic es disposa que: «Els concerts socials que se subscriguen tindran una duració de dos anys, de conformitat amb el que s'ha establit en la convocatòria, des de la data d'efectes fixada en la resolució i el document de formalització, i finalitzarà el dia 31 de desembre de 2020, amb possibilitat de pròrroga». D'acord amb el que es preveu en la resolució de convocatòria, per resolució de la persona titular de la conselleria competent en matèria de serveis socials es podrà procedir per raó d'interés públic, amb anterioritat a la data de finalització i sempre que concórreguen les circumstàncies previstes en l'article 35 del Decret 181/2017, a l'ampliació del període de vigència de l'acord d'acció concertada, mitjançant pròrroga anual, de mutu acord, dels serveis concertats per un màxim de dos anys, mitjançant una o successives pròrrogues anuals».  
III. Mitjançant la Resolució de 22 d'octubre de 2020, de la directora general de Gestió i Organització del Sistema, es resol iniciar d'ofici el procediment de pròrroga dels acords d'acció concertada en matèria de serveis socials en el sector d'atenció a persones majors dependents, que han sigut resolts i formalitzats en aquest exercici.  
A les entitats d'iniciativa social, que han subscrit i formalitzat concerts socials en aquest sector en l'exercici 2019-2020, se'ls va notificar l'inici d'ofici del procediment de pròrroga i se'ls va concedir l'oportú tràmit d'audiència, per un termini de deu dies hàbils.  
IV. Les entitats d'iniciativa social han mostrat la seua conformitat amb la proposta de pròrroga del concert social per un any i s'ha acreditat per mitjà d'informes de les direccions territorials de la Conselleria d'Igualtat i Polítiques Inclusives que compleixen els requisits per a la pròrroga.  
  
Fonaments de dret  
I. La Vicepresidència i Conselleria d'Igualtat i Polítiques Inclusives és l'òrgan jeràrquic superior del departament i exerceix totes les atribucions conferides per la Llei del Consell en l'àmbit de les competències que estableix l'article 1 del Decret 170/2020, de 30 d'octubre, del Consell, d'aprovació del Reglament orgànic i funcional de la Vicepresidència i Conselleria d'Igualtat i Polítiques Inclusives (DOGV 8959/24.11.2020).  
II. El Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, regula la pròrroga dels concerts en el títol VII (articles 34 a 36), que estableix la possibilitat de pròrroga a sol·licitud de les entitats o l'inici del procediment de pròrroga, d'ofici, per part del corresponent centre directiu.  
III. D'acord amb el que s'ha establit en l'article 35 de l'esmentat Decret 181/2017, de 17 de novembre, del Consell, constitueixen requisits i circumstàncies habilitadores de la pròrroga: que el servei s'estiga realitzant de conformitat per part de l'Administració, que l'entitat concertada continua complint els requisits necessaris per a l'acció concertada i que hi ha consignació pressupostària adequada i suficient per a això.  
IV. La pròrroga de places i serveis concertats per a l'any 2021 es realitza mantenint els mòduls econòmics (euros/plaça/dia), l'import de places concertades i l'import total concertat amb cada entitat i centre, aprovades per la Resolució de 27 de març de 2019, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'atenció a persones majors dependents per a 2019-2020, DOGV núm. 8519 de 01.04.2019, i l'import total concertat amb cada entitat i centre, aprovades per la Vicepresidència i Conselleria d'Igualtat i Polítiques Inclusives de data 28 de juny de 2019, DOGV núm. 8586 de 08.07.2019 i en la correcció d'errades de la dita resolució de la Vicepresidència i Conselleria d'Igualtat i Polítiques Inclusives, publicada en el DOGV núm. 8605 de 02.08.2019, amb l'actualització realitzada per tractar-se d'un any bixest.  
No obstant això, per a l'any 2021 els mòduls econòmics aprovats mitjançant la Resolució de 27 de març de 2019 podran revisar-se durant el termini de duració del concert social, per resolució de l'òrgan competent de la conselleria, per a mantindre les condicions econòmiques del concert, dins de les disponibilitats pressupostàries i dels termes previstos en la Llei 2/2015, de 30 de març, de desindexació de l'economia espanyola tal com disposa l'article 33.2 del Decret 181/2017, de 17 de novembre, del Consell. Així mateix, l'anteriorment exposat queda condicionat a l'efectiva aprovació del pressupost de la Generalitat a través de la Llei de pressupostos de la Generalitat per a l'exercici 2021.  
Per tot això, de conformitat amb el que s'ha disposat en el procediment de pròrroga de concerts socials, que es regula en els articles 34 a 36 del Decret 181/2017, de 17 de novembre, del Consell, a proposta de la directora general de Gestió i Organització del Sistema, resolc:  
  
Primer  
Aprovar la pròrroga per a l'any 2021 de l'acord d'acció concertada i el concert de places i centres d'atenció social a persones majors dependents, que han sigut concedides i formalitzades en document de concert social el 2019.  
  
Segon  
Aprovar el manteniment del nombre de places i centres concertats en l'exercici 2019, per a l'any 2021, d'acord amb els mòduls econòmics que consten en l'annex d'aquesta resolució, amb l'actualització realitzada per tractar-se d'un any no bixest, amb la identificació de l'entitat titular, CIF, tipologia de centre, nombre de places concertades i import de l'anualitat 2021.  
L'aprovació de la pròrroga de concerts socials per a l'any 2021, per import total de 01.717.911 ?, s'efectua amb efectes d'1 de gener a 31 de desembre de 2021, i a càrrec del crèdit consignat en el programa pressupostari 311.20, Gestió i organització del sistema, capítol IV, línia S1326000, «Serveis socials especialitzats tercera edat», de la secció 16 del pressupost de despeses de la Vicepresidència i Conselleria d'Igualtat i Polítiques Inclusives, previst en el projecte de llei de pressupost de la Generalitat per a l'exercici 2021, i queden condicionats la despesa i l'import dels concerts socials a l'aprovació i l'existència de crèdit adequat i suficient en el pressupost.  
  
Tercer  
La formalització de la pròrroga acordada es realitzarà dins del termini de 30 dies, a comptar des de l'endemà de la publicació d'aquesta resolució en el DOGV, mitjançant una addenda al document de formalització de concert social subscrit el 2019.  
  
València, 28 de desembre de 2020.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.